**„Felelő(s) közösségek”**

**„Response-able Communities”**

**2013. május 22-24.**

**Call for Papers**

A Pécsi Tudományegyetem a Baranya Megyei Közgyűléssel, mint együttműködő partnerrel **Felelő(s) Közösségek – Response-able Communities** címmel **interdiszciplináris nemzetközi konferenciát** rendez. A konferencia témája az integrált, komplex vidékfejlesztés, célja a szakterületre vonatkozó tapasztalatok, kutatási eredmények összegyűjtése, megvitatása, olyan multidiszciplináris, dialogikus tér létrehozása, amelyben a résztvevők megalapozott vidékfejlesztési, közösségi és társadalmi innovációk előkészítéséért dolgoznak, a társadalmi integráció és a fenntartható fejlődés szolgálatában.

A konferencia az Ős-Dráva kiemelt kormányprogramhoz kapcsolódik. A plenáris előadások, szekciók a szervezők szándéka szerint a vidéki közösségek életének minden fontosabb vonatkozását érintik.

**A konferencia nyelve magyar és angol.**

A PTE oktatói, kutatói és hallgatói számára az előadás és a részvétel a tudományos programokon ingyenes, de *regisztrációhoz kötött*. (A társasági programok és az étkezések térítés ellenében vehetőek igénybe.)

**Előadásokat, posztereket korlátozott számban 2013. április 20-ig még befogadunk.**

**Kérjük, magyar nyelvű absztraktot a** **vojtek.eva@pte.hu****, az angol nyelvű absztraktot az** **erdos.marta@pte.hu** **emil címre legkésőbb 2013. április 20-ig eljuttatni.**

Előadók április 20-a után nem regisztrálhatnak. Az absztraktokat az előadás választott nyelvén, kb. tíz sor terjedelemben kérjük megküldeni. Tekintettel arra, hogy egyes szekciók feltöltöttsége már teljes, a Szervezőbizottság fenntartja a jogot, hogy a tervezett publikációt a poszter szekcióba fogadja el.

Az absztraktokat nyomtatott formában is megjelentetjük. A legfontosabbnak ítélt előadások írott változatát a Szociális Szemle c. folyóirat tematikus számában tesszük közzé, várhatóan 2013. szeptemberében.

A programról, a szekciókról további információ és regisztráció:

<http://baranyakonf2013.pte.hu/>

<http://baranyakonf2013.pte.hu/en>